**SZOMBATHELY MEGYEI JOGÚ VÁROS ÖNKORMÁNYZATA KÖZGYŰLÉSÉNEK**

**20/2016. (VI.15.) önkormányzati rendelete**

**a fizetőparkolók működésének és igénybevételének rendjéről szóló**

**21/2012. (V. 10.) önkormányzati rendelet módosításáról**

Szombathely Megyei Jogú Város Közgyűlése a közúti közlekedésről szóló 1988. évi I. törvény 48. § (5) bekezdésében foglalt felhatalmazás alapján – Magyarország Alaptörvényének 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában megállapított feladatkörében eljárva – a következőket rendeli el:

1. **§**

A fizetőparkolók működésének és igénybevételének rendjéről szóló 21/2012. (V.10.) önkormányzati rendelet (a továbbiakban: rendelet) 8. § az alábbi (6) bekezdéssel egészül ki:

„(6) A környezetkímélő gépkocsik tulajdonosai féléves és éves bérletjegy vásárlása esetén a bérletjegyek árából 50 %-os kedvezményre jogosultak”.

1. **§**

A 2. melléklet a 21/2012. (V.10.) önkormányzati rendelethez helyébe az 1. melléklet lép.

1. **§**

A rendelet 2016. július 1. napján lép hatályba.

 **(: Dr. Puskás Tivadar :) (: Dr. Károlyi Ákos :)**

 **polgármester jegyző**

1. melléklet a 20/2016. (VI.15.) önkormányzati rendelethez

„2. melléklet a 21/2012. (V.10.) önkormányzati rendelethez

### A parkolási díjak mértéke

### Díjosztályok

A parkolási díjak szempontjából a közúti járműveket az alábbi két díjosztály egyikébe kell sorolni:

A. / díjosztály:

Az 5,50 m-nél nem hosszabb és 3500 kg összsúlyt meg nem haladó járművek.

B. / díjosztály

Egyéb, 5,50 m-nél hosszabb vagy 3500 kg összsúlyt meghaladó járművek.

Alapdíjak óránként (Ft/óra):

|  |  |  |
| --- | --- | --- |
| díjövezet | A/díjosztály | B/díjosztály |
| az I. díjövezetben | 320 | 960 |
| a II. díjövezetben | 200 | 600 |
| a III. és IV. díjövezetben | 100 | 300 |

(A díjak általános forgalmi adót is tartalmaznak.)

A IV. díjövezetben megvásárolt és felhasznált parkolójegyek érvényessége minimum 60 perc időtartamra megvásárolt és felhasznált parkolójegy esetén 60 perc díjmentes parkolási idővel automatikusan meghosszabbodik.

Havi bérletjegyek árai (Ft/hó):

Bérletjegy csak az A./ díjosztályba tartozó járművekre váltható

|  |  |  |  |  |
| --- | --- | --- | --- | --- |
| díjövezet | 33 %-os mérs. lakossági | 33 %-os mérs. szervezeti | Teljes árú lakossági | Teljes árú szervezeti |
| összes parkolóra kombinált bérletjegy (arany) | 15.000 | 30.000 | 22.500 | 45.000 |
| összes parkolórakiemelt kivételével | 9.000 | 18.000 | 13.500 | 27.000 |
| a II-III-IV. övezetre | 6.000 | 12.000 | 9.000 | 18.000 |
| csak a III. és IV. öv.-re | 3.000 | 6.000 | 4.500 | 9.000 |

(ÁFÁ-val együtt, a bérletjegy előállításának költsége nélkül.)

**A környezetkímélő gépkocsik tulajdonosai féléves és éves bérletjegy vásárlása esetén a bérletjegyek árából 50 %-os kedvezményre jogosultak.**

A bérletjegyek előállítási költsége 200 Ft/db

A helyben lakók kedvezményes éves bérletjegyének díja 5.000 Ft

A kizárólagos használati jogok éves díjai (Ft/év):

|  |  |  |
| --- | --- | --- |
| díjövezet | lakossági | nem lakossági |
| az I. díjövezetben | 220.000 | 360.000 |
| a II. díjövezetben | 160.000 | 240.000 |
| a III. és IV. díjövezetben | 100.000 | 150.000 |

(ÁFÁ-val együtt)

Pótdíj mértéke: A közúti közlekedésről szóló 1988. évi I. törvényben meghatározottak szerinti.”